CELEX: 22012D0221
Language: mt
Date: 2012-01-19 00:00:00
Title: 2012/221/UE: Deċiżjoni Nru 1/2012 tal-Kumitat Konġunt UE-EFTA dwar is-simplifikazzjoni tal-formalitajiet fil-kummerċ tal-merkanzija tad- 19 ta’ Jannar 2012 dwar stedina lill-Kroazja biex taderixxi mal-Konvenzjoni tal- 20 ta’ Mejju 1987 dwar is-simpilfikazzjoni tal-formalitajiet fil-kummerċ tal-merkanzija

26.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 114/31
            
         DEĊIŻJONI Nru 1/2012 TAL-KUMITAT KONĠUNT UE-EFTA DWAR IS-SIMPLIFIKAZZJONI TAL-FORMALITAJIET FIL-KUMMERĊ TAL-MERKANZIJA
   tad-19 ta’ Jannar 2012
   dwar stedina lill-Kroazja biex taderixxi mal-Konvenzjoni tal-20 ta’ Mejju 1987 dwar is-simpilfikazzjoni tal-formalitajiet fil-kummerċ tal-merkanzija
   (2012/221/UE)
   IL-KUMITAT KONĠUNT,
   Wara li kkunsidra l-Konvenzjoni tal-20 ta’ Mejju 1987 dwar is-simplifikazzjoni tal-formalitajiet fuq il-kummerċ f’merkanzija (1) (il-“Konvenzjoni”), u b’mod partikolari l-Artikolu 11(3) tagħha,
   Billi:
   
               (1)
            
            
               L-iskambju ta’ merkanzija mal-Kroazja ikun iffaċilitat b’ simplifikazzjoni tal-formalitajiet li jolqtu l-kummerċ tal-merkanzija bejn il-Kroazja u l-Unjoni Ewropea, ir-Repubblika tal-Islanda, ir-Renju tan-Norveġja u l-Konfederazzjoni Svizzera.
            
         
               (2)
            
            
               Bil-ħsieb li jinkiseb tali faċilitazzjoni, huwa xieraq li l-Kroazja tiġi mistiedna biex taderixxi mal-Konvenzjoni,
            
         ADOTTA DIN ID-DEĊIŻJONI:
   Artikolu 1
   F’konformità mal-Artikolu 11a tal-Konvenzjoni, il-Kroazja hija mistiedna, fil-forma ta’ skambju ta’ ittri bejn il-Kunsill tal-Unjoni Ewropea u l-Kroazja mehmuż ma’ din id-Deċiżjoni, biex taderixxi mal-Konvenzjoni mill-1 ta’ Lulju 2012.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, id-19 ta’ Jannar 2012.
      
         
            Għall-Kumitat konġunt
         
         
            Il-President
         
         Mirosław ZIELIŃSKI
      
   
   
      (1)  ĠU L 134, 22.5.1987, p. 2.
   
      ANNESS
      Sinjur,
      Għandi l-unur ninfurmak bid-Deċiżjoni tal-Kumitat Konġunt tal-UE-EFTA dwar is-simplifikazzjoni tal-formalitajiet fil-kummerċ tal-merkanzija tad-19 ta’ Jannar 2012 (Deċiżjoni Nru 1/2012) li tistieden lill-Kroazja biex issir Parti Kontraenti għall-Konvenzjoni tal-20 ta’ Mejju 1987 dwar is-simplifikazzjoni tal-formalitajiet fil-kummerċ tal-merkanzija.
      L-adeżjoni tal-Kroazja għall-Konvenzjoni tista’ ssir billi jiġi ppreżentat l-Istrument tal-Adeżjoni tagħha mas-Segretarjat Ġenerali tal-Kunsill tal-Unjoni Ewropea flimkien ma’ traduzzjoni tal-Konvenzjoni fil-lingwa uffiċjali tal-Kroazja skont l-Artikolu 11a tal-Konvenzjoni.
      Sinjur, jekk jogħġbok aċċetta l-assigurazzjoni tal-ogħla stima tiegħi.
      
         
            Is-Segretarju Ġenerali
         
         
            Is-Segretarjat Ġenerali tal-Kunsill tal-Unjoni Ewropea
         
      
      Il-Kroazja,
      B’kont meħud tad-Deċiżjoni tal-Kumitat Konġunt tal-UE-EFTA dwar is-simplifikazzjoni tal-formalitajiet fil-kummerċ tal-merkanzija tad-19 ta’ Jannar 2012 (id-Deċiżjoni Nru 1/2012) li tistieden lill-Kroazja biex taderixxi mal-Konvenzjoni tal-20 ta’ Mejju 1987 dwar is-simplifikazzjoni tal-formalitajiet fil-kummerċ tal-merkanzija (il-“Konvenzjoni”).
      Waqt li tixtieq issir Parti Kontraenti għall-Konvenzjoni,
      B’DAN
      Taderixxi mal-Konvenzjoni;
      Tehmeż ma’ dan l-Istrument traduzzjoni tal-Konvenzjoni fil-lingwa uffiċjali tal-Kroazja;
      Tiddikjara li taċċetta r-Rakkomandazzjonijiet u d-Deċiżjonijiet kollha tal-Kumitat Konġunt tal-UE-EFTA dwar is-simplifikazzjoni tal-formalitajiet fil-kummerċ tal-merkanzija adottati bejn id-19 ta’ Jannar 2012 u d-data li l-Adeżjoni tal-Kroazja ssir effettiva skont l-Artikolu 11a tal-Konvenzjoni.
      Magħmula fi …